**П Р И Л О Г**

**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за животна средина и просторно планирање (во понатамошниот текст: МЖСПП) |
| Назив на предлогот на закон: | Предлог Закон за проширена одговорност на прооизводителите во управувањето со посебните текови на отпад |
| Одговорно лице и контакт информации: | Ана Каранфилова Мазневска |
| Вид на Извештај: | Нацрт  Х Предлог |
| Обврската за подготовка на предлогот на закон произлегува од: | Годишна програма за работа на Владата на Република Северна Македонија  Х НПАА  Заклучок на Владата на Република Северна Македонија  Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ: | Директивата за 2008/98 на Европскиот парламент и на Советот од 10 Ноември 2008 година за отпад изменета и дополнета со директивата 2018/851 на Европскиот парламент и на Советот од 30 Мај 2018 година |
| Дали нацрт извештајот содржи информации согласно прописите кои се однесуваат на класифицираните информации: | Да  Х Не |
| Датум на објавување на нацрт Извештајот на ЕНЕР: |  |
| Датум на доставување на нацрт Извештајот до Министерството за информатичко општество и администрација: |  |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат |  |

**1. Опис на состојбите во областа и дефинирање на проблемот**

* 1. Опис на состојбите

Политиката за управување со отпад е уредена во Стратегијата за управување со отпадот 2008-2020, Националниот план за управување со отпадот 2009 – 2015 и соодветните програми за управување со отпадот на централно и плановите и програмите на регионално и локално ниво.

Управувањето со отпадот во Република Северна Македонија е регулирано со Законот за управување со отпадот (ЗУО) додека управувањето со посебните текови на отпад и воспоставувањето на проширената одговорност на производителите во Република Северна Македонија е регулирано со законите за управување со посебните текови на отпад и тоа Законот за управување со пакување и отпад од пакување, Законот за управување со електрична и електронска опрема и отпад од електрична и електронска опрема, Законот за управување со батерии и акумулатори и отпадни батерии и акумулатори (во понатамошниот текст: закони за посебните текови на отпад).

За прв пат проширената одговорност на производителите (во понатамошниот текст: ПОП) е воспоставена во декември 2009 година со донесувањето на законот Законот за управување со пакување и отпад од пакување. Првите колективни и самостојни постапувачи со пакувањето, како дел од посебните текови на отпад, се формираа во средината на 2012 година од кога и започна да се применува ПОП во реалноста.

По овој закон во 2010 година следеше донесувањето на Законот за управување со батерии и акумулатори и отпадни батерии и акумулатори, а во 2012 година се донесе Законот за управување со електрична и електронска опрема и отпад од електрична и електронска опрема. Дополнително кон ова, со посебен правилник заснован на Законот за управување со отпад, е уредено постапувањето со отпадот од искористени возила кој не воведе обврска за воспоставување на целосен систем на ПОП, туку прашањето го уреди преку создавање на обврска за расклопување на отпадните возила по видови на отпад и соодветно репортирање.

Горенаведените закони за посебните текови на утврдуваат да сите правни субјекти, кои пуштаат на пазарот во Република Северна Македонија производи кои по нивната употреба се создава отпад, имаат обврска да се грижат за производот и по завршувањето на фазата на неговото консумирање односно употреба. Со ова овие субјекти стануваат производители кои создаваат отпад на територијата на Република Северна Македонија. Проширената одговорност опфаќа три компоненти:

* Проширена што значи после фазата на консумирање на производот, кога истиот најчесто станува отпад;
* Производител кој е секој правено лице односно субјект што пуштил производи на пазарот во Република Северна Македонија (изработувачот, продавачот на големо, дистрибутерот, продавачот на мало, и сл.);
* Одговорност што опфаќа финансиска и организациона, односно со сопствени средства производителот да воспостави и управува систем за одделно собирање на искористените односно отпадните производите, како и отпадот што настанува по искористувањето на производите, како и рециклирање и преработка на отпадот.

Остварувањето на ПОП може да оствари со избор на еден од четирите начини:

* Плаќање на надоместок за секоја одделна количина на вид на посебен отпад што е утврден во секој од закони за посебните текови на отпад;
* Основање на колективен постапувач од најмалку двајца производители и добивање на дозвола за постапување со посебен тек на отпад од Управата за животна средина (во понатамошниот текст: УЖС), орган во состав на МЖСПП, како и плаќање на соодветен надоместок на колективниот постапувач кој најчесто е понизок од надоместокот утврден во законот;
* Вклучување во веќе постоечки колективен постапувач за соодветниот тек на отпад;
* Обезбедување на дозвола за постапување со посебен тек на отпад од УЖС како самостоен постапувач.

Законите за посебните текови на отпад, како и предлог Законот за проширена одговорност на производителот за управување со посебните текови на отпад ја утврдуваат ПОП како фискална одговорност која може да биде заменета само доколку производителот со сопствени средства обезбеди начин проширената одговорност да ја оствари.

Од досегашната примена на законите за посебните текови на отпад во Република Северна Македонија се евидентирани следните колективни односно самостојни постапувачи кои во име и за сметка на производителите ја спроведуваат проширената одговорност и тоа:

* Три колективни постапувачи со отпад од пакување (ПАКОМАК, ЕУРО-ЕКОПАК, ЕКО ПАКУВАЊЕ) кои имаат вклучено околу 40 % од вкупниот број на производителите што пуштаат производи на пазарот.
* Четири колективни постапувачи со отпад од електрична и електронска опрема (НУЛА ОТПАД, ЕКОН ЕЛЕКТРОН, ЕЛКОЛЕКТ и ЕЕС) кои имаат вклучено околу 48 % од вкупниот број на производители што пуштаат производи на пазарот.
* Три колективни постапувачи со отпад од батерии и акумулатори (ОБА РЕЦИКЛИРАЊЕ, НУЛА ОТПАД, ЕЛКОЛЕКТ) кои имаат вклучено околу 57 % од вкупниот број на производители што пуштаат производи на пазарот.
* Еден самостоен постапувач со отпад од батерии и акумулатори (ТАБ МАК – Пробиштип).

Колективните и самостојните постапувачи, врз основа на надоместоците што го собираат од производителите, во име и за сметка на производителите, ги остваруваат следните обврски: да инвестираат во воспоставање на комунална инфраструктура (канти, контејнери, центри за собирање на отпад и сл.) на подрачјата на општините за собирање на посебните текови на отпад, да обезбедат транспортирање на селектираниот отпад до капацитети за складирање и да обезбедат соодветна преработка на отпадот. Дополнително овие субјекти имаат обврска да спроведуваат активности на подигнување на јавната свест за постапување со посебните текови на отпад. Нивната обврска е сликовито прикажана на сликата подолу:



Надоместок од производителите

Колективни и самостојни постапувачи

Законите ја утврдува ПОП како фискална одговорност која може да биде заменета само доколку производителот со сопствени средства обезбеди начин како истата да ја оствари.

Од досегашната примена на горенаведените закони во Република Македонија се евидентирани следните колективни односно самостојни постапувачи кои во име и за сметка на производителите ја спроведуваат проширената одговорност и тоа:

* Три колективни постапувачи со отпад од пакување (ПАКОМАК, ЕУРО-ЕКОПАК, ЕКО ПАКУВАЊЕ) кои имаат вклучено околу 40 % од вкупниот број на производителите што пуштаат производи на пазарот.
* Четири колективни постапувачи со отпад од електрична и електронска опрема (НУЛА ОТПАД, ЕКОН ЕЛЕКТРОН, ЕЛКОЛЕКТ и ЕЕС) кои имаат вклучено околу 48 % од вкупниот број на производители што пуштаат производи на пазарот.
* Три колективни постапувачи со отпад од батерии и акумулатори (ОБА РЕЦИКЛИРАЊЕ, НУЛА ОТПАД, ЕЛКОЛЕКТ) кои имаат вклучено околу 57 % од вкупниот број на производители што пуштаат производи на пазарот.
* Еден самостоен постапувач со отпад од батерии и акумулатори (ТАБ МАК – Пробиштип).

Воведувањето на проширената одговорност на производителот доведе до **пораст на економските активности во постапувањето со посебните текови на отпад.**

Имено, од податоците на МЖСПП може да се увиде дека околу 300 субјекти поседуваат дозволи за постапување со отпад од пакување и ги опфаќаат картонот, хартијата, метал и дрво. Половина од оваа броја имаат дозволи за складирање и третман, кои постапуваат и со другите видови на отпад. Во нашата држава постои само еден субјект за преработка на отпадните акумулатори, додека за другите видови на посебни текови на отпад, како што е електричната и електронската опрема, како и за батериите, односно преносните батерии, најчесто се спроведуваат активности на собирање и потоа собраните количини се извезуваат во најблиските преработувачки капацитети, најчесто Србија, Австрија и Бугарија.

1.2 Причини за проблемите кои се предмет на разгледување

Воспоставениот систем на спроведување на ПОП создаде добра основа за искористување на посебните текови на отпад и со тоа намалување на количината на отпадот што се депонираше, како и зголемување на економските активности во собирањето и третманот на отпадот.

Имено, досегашното спроведување на овие закони покажа дека во Република Северна Македонија постои потенцијал за собирање на отпад што припаѓа на посебните текови, како негова соодветна преработка и рециклирање. Воедно, се покажа дека, покрај веќе наведените посебни текови на отпад, согледувајќи ги современите трендови, постои потенцијал за вклучување на други текови во системот на ПОП, како што се отпадните масла, отпадот од текстил, отпадните автомобилски гуми и слично. Воедно, се увиде дека досегашниот систем има одредени слабости кои се поврзани пред се со постоење на услови на работа кои се различни за одделните текови на отпад што создава можност за нарушување на конкуренцијата и пазарот. Како слаба точка беше воочено и недоволното регулирање на работата на колективните постапувачи, особено во делот на начинот на користењето приходите што се остваруваат од надоместокот што го плаќаат производителите. Досегашното искуство покажа дека колективните постапувачи користат средства за сопствено рекламирање кое не се директно насочено кон подигнување на јавната свест за постапување со посебните текови на отпад, како што е промовирање на настани кои не се директно поврзани со управувањето со отпадот. Еден од проблемите што беше воочен е дека колективните постапувачи не инвестираат еднаков пропорционален износ од приходот што го остваруваат за воспоставување на комунална инфраструктура. Одделни колективни постапувачи инвестираат повеќе во однос на други колективни постапувачи, при што сите не придонесуваат еднакво со нивните можности во воспоставување на комунална инфраструктура за одделно собирање на посебенте текови на отпад.

Дополнително се утврди дека околу 40 % од производителите, иако имаат законска обврска да ја спроведуваат проширената одговорност, не се вклучени во ниту еден систем на колективен или самостоен постапувач. Иако во постојните закони јасно е наведено дека секој производител има задолжителна обврска да го плати утврдениот надоместок и се ослободува од неговото плаќање само како исклучок кога има склучено договор со колетивен постапувач, сепак од причина што овој надоместок не беше ставен под контрола на Управата за јавни приходи истиот не се почитуваше. Поради ова не постои добар инспекциски надзор над плаќањето на надоместокот што овозможува голем број на производители да бидат надвор од системот на контрола и да не ја исполнуваат својата обврска, со што вршат даночна евазија и го наштетуваат буџетот на Република Северна Македонија.

Дополнително, дел од производителите иако припаѓаа кон одреден колективен постапувач, сепак не ја исполнуваа во целост својата обврска за плаќање што како резултат ги доведе колективните постапувачи да немаат доволно средства да ги исполнуваат своите обврски.

Како надополнување на претходниот проблем, а заради потребата од зголемување на своите членови, колективните постапувачи имаат тенденција да ги намалуваат надоместоците за вклучување во своите системи, што резултираше со намалување на квалитетот на услугата што ја даваа колективните постапувачи.

Сета оваа состојба наметна потреба за подетално регулирање на работењето на колективните и самостојните постапувачи со посебните текови на отпад и воспоставување на единствени и јасни правила, како и подетално регулирање на нивната работа се со цел да се избегне можноста за нарушување на конкуренцијата и пазарот, како и да се зголемат количините на отпад што ќе се собере и преработи.

Значаен услов за спроведувањето на ПОП беше соработката со општините и склучување на договори за поставување на комунална инфраструктура и регулирање на меѓусебните обврски на општината и колективниот постапувач за собирање на посебните текови на отпад. Иако не е утврдено како обврска, градоначалниците одбиваа да склучат договори со повеќе од еден колективен постапувач, што доведе до ситуација одделни колективни постапувачи да бидат спречени ја исполнат својата обврска за поставување на комунална инфраструктура согласно нивните можности. Дополнително, градоначалниците не чувствуваа одговорност да учествуваат во исполнувањето на националните цели за собирање, рециклирање и третман на отпадот на Република Северна Македонија, поради што не ги ангажираа сите потенцијали на општината во нивно исполнување.

Имајќи го значењето на проширената одговорност во остварувањето на циркуларната економија, во мај 2018 година Европската унија направи измена на Рамковната директива за отпад 2008/98/ЕУ со која ги воспостави основните принципи и елементи на ПОП, како и видот на одговорностите – обврските што производителот мора да ги финансираат и спроведуваат заради исполнување на проширената одговорност. Особено со измените на директивата се потенцира грижата за спречување на нарушување на конкурентноста на пазарот.

Сите горе наведени проблеми преставуваат пречка во подоброто управување со посебните текови на отпад, кои доколку не бидат решени на начин што ќе ги отстранат причините за нивното настанување постои опасност проширената одговорност на производителот да не биде спроведувана од сите производители. Ваквата ситуација би овозможила нарушување на конкуретноста и пазарот, како и ќе влијае негативно во исполнување на националните цели за собирање, рециклирање и третман на отпадот.

**2. Цели на предлог регулативата**

Со донесувањето на нов Закон за проширена одговорност на производителот за управување со посебните текови на отпад ќе се овозможи воспоставување на единствен функционален систем за регулирање на обврските за остварување на проширената одговорност на производителот во управувањето со посебните текови на отпад. Предложеното законско решение воспоставува исти правила и постапки за сите колективни и самостојни постапувачи, како во однос на нивното работење, така и во однос условите и начинот на добивање на дозвола за управување со посебен тек на отпад, водење на евиденција и известување, како и спроведување на активности за известување на јавноста и подигнување на јавната свест.

Воедно, ќе се создадат услови за воспоставување на системи за управување со посебните текови на отпад кои ќе овозожи:

* обезбедување на собирање на максимални количини на посебен тек на отпад и обезбедување на повторна употреба и најсовремена преработка на посебните текови на отпад, со цел постигнување на националните цели за собирање, преработка и рециклирање;
* обезбедување на еднакви услови за работа на производителите кои пласираат одделни производи на пазарот со чија употреба се создава отпад што припаѓа на посебните текови на отпад со цел да го реализираат својот удел во спроведувањето на проширената одговорност на производителот;
* да се спречи во најголема можна мера влијанието врз животната средина од производите и посебните текови на отпад создадени со и по нивната употреба, преку обезбедување на висок степен на заштита на животната средина и здравјето на луѓето од една страна;
* обезбедување на непречено функционирање на внатрешниот пазар преку спречување на создавање на пречки во слободната размена на производи или нарушување на конкурентноста на внатрешниот пазар обезбедена согласно домашното и меѓународното законодавство, од друга страна;
* обезбедување на еднакви услови за работа на колективните односно самостојните постапувачи кои управуваат со посебните текови на отпад преку утврдување на единствени правила и постапки за нивно формирање и работење;
* oбезбедување на неопходната транспарентност во работењето на производителите, односно колективните и самостојните постапувачи со посебните текови на отпад;
* oбезбедување точни и ревидирани податоци за количината на производи што се пуштаат на пазарот во Република Северна Македонија,
* информирање на јавноста и подигнување на јавната свест за производите и видот на отпад што се создава со нивната употреба, за начинот на кој може граѓаните да се вклучат во управувањето со посебните текови на отпад, како и за влијанието на отпадот врз животната средина и здравјето на луѓето.

**3. Можни решенија (опции)**

3.1 Опис на решението „не прави ништо“

Опцијата не прави ништо ќе значи не донесување на Законот за проширена одговорност на производителот за управување со посебните текови на отпад, при што ќе останат во примена постојните закони за посебните текови на отпад. Со ова ќе остане можноста за нарушување на пазарот, работата на колективните и самостојните постапувачи да биде регулирана различно за секој тек на отпад, како и одговорноста на градоначалниците да биде незначајно мала во остварувањето на националните цели за постапување со отпад. Дополнително, нема да постојат јасни правила на одговорности на субјектите кои се вклучени во собирањето и третманот на отпадот, што ќе доведе до намалување на можностите за понатамошен развој на економските активности во секторот отпад. И понатаму ќе постои можноста колективните и самостојните постапувачи сами да одлучуваат кој износ од својот приход ќе го потрошат на активности за подигнување на јавната свест, а кој износ на вопоставување на комунална инфраструктура. На овој начин, квалитетот на остварувањето на ПОП ќе биде различна согласно степенот на одговорност на секој одделен колективен односно самостоен постапувач.

3.2 Опис на можните решенија (опции) за решавање на проблемот

При подготовката на предлог законот беа разгледани две опции и тоа следните:

**ОПЦИЈА 1 –** Да се донесе нов Закон за проширена одговорност на производителите за управување со посебните текови на отпад со кој јасно ќе бидат утврдени обврските на производителите, како и на колективните и самостојните постапувачи со посебен тек на отпад.

Новиот закон јасно ќе ги дефинира обврските на производителите, особено на она што треба да ги финансираат заради остварување на проширената одговорност (ПО). Исто така ќе ја вклучи Управата за јавни приходи во контрола на остварувањето на ПО, особено во однос на плаќање на надоместокот и во спречување на можностите производителите да не бидат дел од системот на колективен или самостоен постапувач.

Со донесување на законот се ограничува на 7 % од приходот на колективниот и самостојниот постапувач кој може да биде потрошен на спроведување на активности за подигнување на јавната свест со што се спречува можноста средствата да се трошат на активности кои не се директно поврзани со управувањето со посебните текови на отпад. Дополнително, најмалку 30 % од приходот на колективниот и самостојниот постапувач треба да го потрошат на воспоставување на комунална инфраструктура со што ќе се избегне нееднаквото постапување на колективните и самостојните постапувачи.

Со новиот закон се зајакнува одговорноста на градоначалникот на општината, кој ќе биде должен да склучи договор со секој колективен односно самостоен постапувач кој му понудил можност за соработка, при што во договорот задолжително ќе бидат внесени целите кои треба да се остварат во однос на собирање на отпад од посебните текови.

Системот и условите за издавање на дозволите за колективен односно самостоен постапувач се изедначуваа и се водат преку единствена постапка без оглед на видот на текот на отпад, со што се создава еднаков третман на секој постапувач.

**ОПЦИЈА 1** – Да се изврши измена на постојните закони за посебните текови на отпад.

Со оваа опција се предлага измена на секој закон од посебните текови на отпад одделно во кој ќе бидат предвидени одредби за вклучување на Управата за јавни приходи во контрола на надоместокот за проширена одговорност, како и ограничување на износот што колективниот односно самостојниот постапувач треба да го потроши за подигнување на јавната свест и за воспоставување на комунална инфраструктура.

Доколку се направат измени во постојните закони ќе значи повторување и регулирање на исти работи во повеќе закони, при што ќе биде отежнато постапувањето на надлежните органи. Воедно тоа ќе придонесе кон преголема регуларност на областа, односно ќе постојат повеќе прописи кои се применуваат на една иста област што ќе биде потешко за субјектите да ги препознаат своите обврски. Со оваа опцијабласта на регулирање нема да биде регулирана на интегриран начин во еден пропис.

1. **Проценка на влијанијата на регулативата**

Можни позитивни и негативни влијанија од секоја од опциите:

***Опција 1 „Не прави ништо“***

* 1. Економски влијанија

Негативни влијанија:

И понатаму ќе остане простор за производителите да го избегнат вклучувањето во некој од колективните односно самостојните постапувачи (free riders) без при тоа да бидат откриени и санкционирани. Со неплаќањето на трошоците за ПОП ќе се создаде можност за нарушување на пазарот и појава на нелојална конкуренција. Дополнително, и понатаму ќе постои можност колективните или самостојните постапувачи да трошат поголем дел од своите приходи на јавни кампањи кои не се директно поврзани со подигнување на јавната свест за управување со посебните текови на отпад, и со тоа да се намалат средствата за инвестирање во комунална инфраструктура.

* 1. Фискални влијанија

Негативни влијанија:

Сегашното решение, без учество на Управата за јавни приходи во контрола на спроведувањето на проширената одговорност доведува до поголема можност на евазија на плаќањето на надоместокот за постапување со посебните текови на отпад, со што се намалува приходот во Буџетот на Република Северна Македонија.

4.3 Социјални влијанија

Негативни влијанија

Сегашната ситуација во која не е уреден минималниот износ кој треба да се плати за воспоставување на комунална инфраструктура резултира со помало количество на отпад кој се собира одвоено со што и се намалува можноста за развој на економските активности и нови вработувања во секторот за управување со отпад.

Непостоењето на доволна инфраструктура доведува до создавање на непрописни депонии и ѓубришта со што се намалува вредност на недвижните имоти, како и доведува до негативно влијание врз здравјето на луѓето кои живеат во нивната близина.

4.4 Влијанија врз животната средина

Негативни влијанија

Недоволната комунална инфраструктура придонесува кон помала активност на населението за одделно одлагање на отпадот, со што истиот најчесто завршува на улиците во урбаните или руралните средини и на тој начин ги нагрдува истите и негативно влијае врз природата. Дополнително, овој отпад завршува на депонии кои се уште не се изградени согласно пропишаните стандарди со што предизвикува негативно влијае врз животната средина, особено доведува до загадување на почвата и подземните води.

4.5 Административни влијанија и трошоци –

а) трошоци за спроведување

нема влијание

б) трошоци за почитување на регулативата

нема влијание

**ОПЦИЈА 2 –** Да се донесе нов Закон за проширена одговорност на производителите за управување со посебните текови на отпад со кој јасно ќе бидат утврдени обврските на производителите, како и на колективните и самостојните постапувачи со посебен тек на отпад.

* 1. Економски влијанија

Позитивни влијанија

Опцијата на донесувањето на новиот закон нема да воспостави дополнителни трошоци за производителите од причина што обврската за ПО и сега постои и е уредена со законите за посебните текови на отпад. Донесувањето на законот јасно ќе ги утврди обврските на производителите што ќе придонесе кон поголемо почитување со што се смалува можноста истите да не бидат вклучени во системите на колективен или самостоен постапувач. На овој начин се зголемува износот на средства кој ќе биде наменет за управување со посебните текови на отпад, што ќе доведе до зголемување на економската активности поврзана со управување со отпад, особено на негово собирање, рециклирање и третман. Се очекува законот да ги поттикне активностите на циркуларна економија како резултат на кои ќе се креираат нови работни места, како и ќе се заштитат природните ресурси.

* 1. Фискални влијанија

Позитивни влијанија

Со новиот закон се очекува поголемо почитување на обврските на производителите за ПО, особено во однос на плаќањето на надоместокот, како и во вклучувањето во системите на колективен или самостоен постапувач. Како резултат на ова решение ќе се зголемат приходите во буџетот на РСМ кои преку Годишната програма за финансирање на управувањето со посебните текови на отпад што е предвидена во новиот закон ќе се користат за поттикнување на активности за искористување на отпадот. Воедно, со поголемата контрола што ќе биде воспоставена од УЈП ќе се обезбедат и повеќе средства за воспоставување на комунална инфраструктура што ќе придонесе кон намалување на трошоците на општините за нејзино воспоставување.

* 1. Социјални влијанија

Позитивни влијанија

Оваа опција позитивно ќе влијае на можноста за зголемување на вработеноста односно отварање на нови работни места поврзани со постапувањето со отпадот, со што ќе се влијае на намалување на стапката на невработеност.

Дополнително ќе се придонесе кон подигнувањето на јавната свест на населението за управување со отпад и за искористувањето на неговите компоненти.

* 1. Влијанија врз животната средина

Позитивни влијанија

Оваа опција ќе придонесе кон поголемо искористување на отпадот кој се создава од производите што населението секојдневно ги употребува. Со ова се спречува нивно депонирање и како резултат на тоа негативно влијание врз почвата и подземните води. Дополнително ќе се придонесе кон намалување на користењето на природните ресурси со што се обезбедува нивна заштита. Спроведувањето на јавни кампањи кои се директно поврзани со управувањето со отпадот ќе придонесе кон поодговорно однесување на населението. Оваа промена правопропорционално се поттикнува со зголеменото поставување на комунална инфраструктура која дава поголема можност за полесно остварување на законска обврска на граѓаните за одлагање на отпадот на места кои се наменети за тоа.

* 1. Административни влијанија и трошоци –

а) трошоци за спроведување

Оваа опција ќе придонесе кон намалување на трошоците на администрацијата во УЖС за нејзино спроведување од причина што ќе се постапува согласно еден закон во кој постапките, формуларите и водењето на евиденција ќе бидат исти за сите текови на отпад и со тоа поедноставни. Сета ова ќе доведе до намалување на потребното време на администрацијата за спроведувањето на законот. Дополнително оваа опција не предвидува формирање на ново административно тело, односно законските обврски ќе се спроведуваат од веќе постојните органи.

Во спроведувањето на законот од оваа опција ќе биде вклучена Управата за јавни приходи (УЈП) која до сега немаше надлежност за постапување и контрола на спроведувањето на проширената одговорност. УЈП ќе има дополнителни трошоци околу следењето на тоа колку правните лица ги имаат исполнето обврските од ПО, што како обврска се наметнува при доставувањето на завршните сметки.

б) трошоци за почитување на регулативата

Позитивни влијанија

Оваа опција доведува до поедноставување на постапката за издавање на дозволи за колективен и самостоен постапувач, со што истата станува единствена за секој посебен тек на отпад, при што ќе се користат исти обрасци и услови. На овој начин се намалуваат трошоците и времето за добивање истите. Дополнително оваа опција создава можност во системот на проширена одговорност на производителот да се додаваат нови текови на отпад, без при тоа да се менува законот, како на пример отпадни гуми, текстил и слично.

**ОПЦИЈА 3** – Да се изврши измена на постојните закони за посебните текови на отпад односно секој закон да ја регулира постапката за издавање на дозволи.

* 1. Економски влијанија

Негативни влијанија

Опцијата да се направат измени на постојните односно во секој закон да се регулира постапката за издавање на дозволи и за учество на УЈП ќе предизвика дополнителни трошоци за економските оператори затоа што тие ќе треба да постапуваат и следат повеќе закони, и согласно секој треба да доставуваат одделни извештаи. Со ова потребното време, како и работна сила за спроведување на обврските се зголемува и ќе преставува дуплирање на напорите за почитување на законите.

* 1. Фискални влијанија

Влијанијата се исти како и во втората опција

* 1. Социјални влијанија

Влијанијата се исти како и во втората опција

* 1. Влијанија врз животната средина

Влијанијата се исти како и во втората опција

* 1. Административни влијанија и трошоци –

а) трошоци за спроведување

Негативни влијанија

Оваа опција ќе доведе до зголемување на административните трошоци затоа што за иста цел ќе се спроведуваат одделни постапки согласно секој закон. Особено постапките за издавање на дозволи за колективните и самостојните постапувачи ќе се врши со различни обрасци за секој одделен тек на отпад со што водењето на постапките ќе биде отежнато. Дополнително, УЖС ќе треба да води регистер на производители за секој одделен закон и со тоа се зголемува трошокот на водење на регистрите. Согласно погоре наведеното трошоците за спроведување на законите, како и трошоците за собирање на податоци и известувањата ќе се зголемат.

б) трошоци за почитување на регулативата

Негативни влијанија

Оваа опција предизвикува зголемување на трошоците заради воспоставување на обрасци за издавање на дозволи колективни и самостојни постапувачи согласно секој закон посебно. Ќе се зголемат и трошоците за обука на кадарот за да може да се извршуваат задачите согласно секој закон. Дополнително, доколку во системот на ПОП се сака да се вклучи дополнителен тек на отпад, тогаш е потребно да се носи нов закон со што непотребно се оптоварува правниот систем за управување со отпад на Република Северна Македонија.

**5. Консултации**

5.1 Засегнати страни и начин на вклучување

Нацрт текстот на законот е објавен и на веб страната на Министерството за животна средина и просторно планирање и на ЕНЕР.

Во рамките на Твининг проектот за управување со отпад формирани беа повеќе работни групи во рамките на кои нацрт текстот на законот беше доставен на мислење и беше повеќе пати разгледуван.

Нацрт текстот ќе е доставен на мислење и до:

1. Органи на државна управа :

* Министерство за економија;
* Министерство за финансии;
* Министерство за внатрешни работи;
* Министерство за земјоделство, шумарство и водостопанство;
* Министерство за здравство;
* Министерство за информатичко општество и администрација;
* Заменик претседател на Владата на РМ задолжен за економски прашања;
* Царинска управа на Република Македонија;
* Регулаторна Комисија за енергетика
* Управа за јавни приходи

1. Единици на локална самоуправа

* ЗЕЛС (Заедница на единици на локална самоуправа).

1. Стопански Комори

* Стопанска Комора на Република Македонија;
* Сојуз на Стопански комори и
* Стопанска Комора на Северозападна Македонија.

1. Колективните постапувачи со отпад и
2. Невладини организации кои делуваат во полето на заштитата на животната средина.

Ќе биде спроведена јавна расправа по запознавањето на јавноста со истиот.

5.2 Преглед на добиените и вградените мислења

5.3 Мислењата кои не биле земени предвид и зошто

**6. Заклучоци и препорачано решение**

6.1 Споредбен преглед на позитивните и негативните влијанија на можните

решенија (опции)

***ОПЦИЈА „*Не прави ништо*“***

Опцијата „не прави ништо“е неприфатлива, бидејќи има најмногу негативни влијанија и не доведува до решавање на проблемите поврзани со остварување на проширената одговорност на производителот.

Доколку остане оваа опција се зголемуваат можностите за нарушување на пазарот, колективните и самостојните постапувачи да го користат поголем дел од своите приходи на трошоци кои не се директно поврзани со управувањето со отпадот и со тоа помалку да инвестираат во воспоставување на комунална инфраструктура за управување со отпад. Особено негативното влијание се согледува од фактот што и понатаму ќе постои можноста за производителите да не ја исполнуваат својата обврска за проширена одговорност, а при тоа да не бидат лесно пронајдени од инспекциските служби. Сето ова ќе има негативно влијание врз животната средина на начин што намалената инфраструктура и помалите средства ќе придонесуваат да се собира помалку отпад, поголема количина на отпад ќе биде отстранет на депониите, а тоа доведува до поголемо загадување и зголемено користење на природните ресурси.

***ОПЦИЈА 1 –***

Да се донесе нов Закон за проширена одговорност на производителите за управување со посебните текови на отпад со кој јасно ќе бидат утврдени обврските на производителите, како и на колективните и самостојните постапувачи со посебен тек на отпад.

Оваа опција во анализата се покажа најповолна затоа што има позитивно влијание во сите аспекти. Во економскиот дел не наметнува дополнителни трошоци за производителите, но значително ја намалува можноста истите да го избегнат исполнувањето на обврските за проширена одговорност. Со ова се поттикнуваат економски активности поврзани управувањето на отпадот.

Дополнително оваа опција ќе обезбеди поголеми средства за воспоставување на комунална инфраструктура со што ќе се намалат трошоците на општините, а ќе се зголемат можностите на граѓаните да постапуваат со отпадот согласно законските прописи.

Од социјален аспект, опцијата позитивно ќе влијае на зголемување на вработеноста, како и кон подигнување на јавната свест на населението за управување со отпад. Позитивните влијанија во животната срдина се огледаат во поголемо искористување на отпадот како ресурс и со тоа се заштитуваат природните ресурси, како и се намалува количината на отпад што ќе заврши на депонија. Трошоците за спроведување на законот се намалуваат затоа што постапките се уедначуваат со воведување на исти правила за добивање на дозволи за колективните и самостојните постапувачи без оглед за кој тек на отпад станува збор, како и се создава можност во системот на проширена одговорност да се додаваат нови текови на отпад од веќе постојните.

**ОПЦИЈА 2 -** Да се изврши измена на постојните закони за посебните текови на отпад односно секој закон да ја регулира постапката за издавање на дозволи.

Оваа опција во однос на дадените решенија може да биде прифатена затоа што има иста цел како и втората опција, сепак истата создава состојба на преголема регулираност и правно уредување на исти работи во повеќе закони. Ваквиот систем ќе доведе до обременуваме на постапките на добивање на дозволи за колективниот и самостојниот постапувач со различни обрасци, како и известувањето ќе се врши на различни обрасци, што доведува до отпретување како на економските оператори, така и на администрацијата.

Негативните влијанија особено се изразени во зголемување трошоците на администрацијата за спроведување. Дополнително, доколку во системот на ПОП се сака да се вклучи дополнителен тек на отпад, тогаш е потребно да се носи нов закон со што непотребно се оптоварува правниот систем за управување со отпад на Република Северна Македонија.

6.2 Ризици во спроведувањето и примената на секое од можните решенија

(опции)

Најголемиот ризик на ОПЦИЈА 1 е ограничените можности за надзор на надлежните органи што се предвидени во сегашната регулатива при што постои голем простор производителите да не ги почитуваат своите обврски и со тоа можноста за нарушување на пазар се зголемува.

Ризикот на ОПЦИЈА 3 е во фактот што преобемната регулатива ќе биде потешко да се применува и ќе доведе до зголемување на можноста за нееднаков третман на колективните и самостојните постапувачи.

6.3 Препорачано решение со образложение

Препорачано решение е ОПЦИЈА 2 - Да се донесе нов Закон за проширена одговорност на производителите за управување со посебните текови на отпад со кој јасно ќе бидат утврдени обврските на производителите, како и на колективните и самостојните постапувачи со посебен тек на отпад при што постапката за издавање на дозволи ќе биде иста за сите текови на отпад, како и износот на трошокот за подигнување на јавната свест и за изградба на комунална инфраструктура ќе бидат јасно дефинирани. Воедно УЈП ќе биде овластена да го следи исполнувањето на проширената одговорност преку контрола на завршните сметки на производителите и контрола на уплатениот надоместок за проширена одговорност.

**7. Спроведување на препорачаното решение**

7.1 Потреба од менување на закони и подзаконска регулатива во областа или

други сродни области

Со цел да се воспостави добар систем на проширена одговорност потребно е да се изменат законите за посебните текови на отпад, односно потребно е да се донесат нови од причина што одделни решенија од овие закони се интегрираат во Законот за проширена одговорност на производителите за управување со посебните текови на отпад. Со ова законите за посебните текови на отпад ќе бидат поедноставени и ќе ги регулираат само прашањата кои се специфични за секој посебен тек на отпад.

7.2 Потребни подзаконски акти и рок за нивно донесување

Потребно е да се донесат следните подзаконски акти и тоа:

1. Методологијата за пресметување на вкупната количина на производи што се пуштаат на пазар во претходната година за секој одделна група и вид на посебен тек на отпад;
2. Правилник за пропишува формата и содржината на барањата за упис во регистарот, формата и содржината на Регистарот за производители со проширена одговорност, начинот на чување и одржување на регистарот, како и формата и содржината на потврдата за регистрација;
3. Правилник за формата и содржината, како и начинот на составување и доставување на изјавата за исполнување на проширената одговорност за управување со посебен тек на отпад;
4. Правилник за формата, содржината и образецот на барањето за издавање на дозволата за тек на отпад;
5. Правилник за формата, содржината и образецот на изјавата и на Дозволата за тек на отпад;
6. Правилник за формата и содржината на образецот на извештајот за количината и видот на тек на отпад со кои постапил правното лице што врши складирање на отпад, а која ја евидетнирало како количина за одделен колективен односно самостооен постапувач;
7. Правилник за формата, содржината и образецот на кварталниот извештај и на Годишниот извештај;
8. Правилник за начинот на изработка, составување и потврдување на податоците на Ревизијата на годишниот извештај;
9. Правилник за видот на активностите за информирање на јавноста и подигање на јавната свест за управување со посебните текови на отпад кои можат да бидат спроведени од колективниот односно самостојниот постапувач и кои можат да бидат прикажани како трошок во Годишниот извештај;
10. Правилник за формата и содржината на извештајот на градоначалникот на општината, општината во градот Скопје и градот Скопје за постигнување на целите утврдени во договорот со колективниот односно самостојниот постапувач;
11. Упатство за содржината на базата на податоци, начинот на формирање, евидентирање, обработка, чување и доставување и работење на базата на податоци на колективните односно самостојните постапувачи;
12. Правилник за формата, содржината и образецот, како и начинот на водење на Регистарот за колективни и самостојни постапувачи;
13. Програма за управување со посебните текови на отпад;

7.3 Органи на државната управа, државни органи и други органи надлежни за

спроведување

Надлежни за спроведување на предложената опција се*:*

* Министерство за животна средина и просторно планирање
* Управа за животна средина
* Државен инспекторат за животна средина
* Управата за јавни приходи
* Општини и градот Скопје

7.4 Активности за обезбедување на ефикасно спроведување на предлогот на

закон

Заради спроведување на законот неопходно е да се воспостави електорински систем на доставување на податоци од страна на колективните и самостојните постапувачи, како и од страна на производителите. Воедно, неопходно е да бидат спроведени информативни кампања за промовирање на обврските на производителите, на органите на локална самоуправа, бизнис секторот и граѓаните, кои произлегуваат од Законот за проширена одговорност на производителите за управување со посебните текови на отпад.

**8. Следење и евалуација**

8.1 Начин на следење на спроведувањето

Спроведувањето на законот ќе се врши од страна на надлежните институции и тоа:

* Министерство за животна средина и просторно планирање
* Управа за животна средина
* Државен инспекторат за животна средина
* Управата за јавни приходи и

Министерството за животна средина и просторно планирање со Управата за животна средина по завршување на третата година од влегувањето во сила на Законот, ќе направи анализа на степенот на исполнување на предвидените индикатори дадени во точка 8.2 од овој извештај односно:

- дали ќе биде донесена Програмата за управување со посебните текови на отпад;

- колку средства ќе бидат остварени од надоместоците што се плаќаат согласно прописите за посебните текови на отпад;

- дали ќе биде донесена Годишната програма за финансирање на управувањето со посебните текови на отпад;

- дали ќе биде спроведен конкурсот за доделување на средства од годишната програма за финансирање и колку средства ќе бидат доделени;

- колкав ќе биде бројот на производители што се регистрирале во Регистарот на производители за приширена одговорност;

- колку колективни односно самостојни постапувачи добиле дозвола за постапување со посебен тек на отпад;

- дали е донесе Закон за формирање на посебно тело за водење, валидизирање и израмнување на податоците за управување со посебните текови на отпад.

Министерството за животна средина и просторно планирање и Управата за животна средина потребно е да го следат исполнувањето националните цели и најмалку два пати годишно ќе одржуваат состаноци со здруженијата кои ги застапуваат интерестите на колективните и самостојните постапувачи и здруженијата кои ги застапуваат интересите на економските оператори кои постапуваат со отпад.

8.2 Евалуација на ефектите од предлогот на закон и рокови

Евалуација на ефектите од имплементација на регулативата ќе се следат врз основа на поставените индикатори за следење и тоа:

- Донесување на Програмата за управување со посебните текови на отпад;

- Износот на средствата што ќе бидат остварени од надоместоците што се плаќаат согласно прописите за посебните текови на отпад;

- Донесување на Годишната програма за финансирање на управувањето со посебните текови на отпад;

- Спроведување на конкурсот за доделување на средства од годишната програма за финансирање и колку средства ќе бидат доделени;

- Бројот на производители што се регистрирале во Регистарот на производители за приширена одговорност;

- Бројот на колективни односно самостојни постапувачи кои добиле дозвола за постапување со посебен тек на отпад;

- Донесување на Закон за формирање на посебно тело за водење, валидизирање и израмнување на податоците за управување со посебните текови на отпад.

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум:\_\_\_\_\_\_\_\_\_\_\_\_\_ ..................................................**

**потпис на државен секретар**

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:\_\_\_\_\_\_\_\_\_\_\_\_ ...........................................**

**потпис на министерот**

**УПАТСТВО ЗА ПОПОЛНУВАЊЕ НА**

**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | *Се внесува називот на министерството* |
| Назив на предлогот на закон: | *Се внесува називот на предлогот на закон* |
| Одговорно лице и контакт информации: | *Се внесуваат името и презимето и информациите за контакт на раководителот на секторот односно претседателот на работната група задолжен за спроведување на ПВР за конкретниот предлог на закон* |
| Вид на Извештај | **Нацрт** – *Се обележува “нацрт“ кога надлежното министерство го доставува нацрт извештајот за ПВР до Министерството за информатичко општество и администрација за мислење. Нацрт Извештајот го потпишува државниот секретар во министерството.*    **Предлог** – *се обележува “предлог“ кога надлежното министерство го доставува предлог Извештајот до Генералниот секретаријат на Владата на Република Северна Македонија. Предлог Извештајот го потпишува министерот.* |
| Обврската за подготовка на предлогот на законпроизлегува од: | *Се обележува избраниот одговор*  Годишна програма за работа на Владата на Република Северна Македонија  НПАА  Заклучок на Владата на Република Северна Македонија  Друго \_\_\_\_\_\_\_\_ |
| Поврзаност со Директивите на ЕУ | *Доколку погоре е обележан одговорот НПАА, се наведува конкретната Директива/и со која се врши усогласувањето* |
| Дали нацрт извештајот содржи информации согласно приписите кои се однесуваат на класифицираните информации | *Се обележува избраниот одговор*  Да  Не |
| Датум на објавување на нацрт Извештајот на ЕНЕР: | *Се наведува датумот на објавување на нацрт Извештајот на ЕНЕР* |
| Датум на доставување на нацрт Извештајот до Министерството за информатичко општество и администрација: | *Се наведува датумот на доставување на нацрт Извештајот до Министерството за информатичко општество и администрација* |
| Датум на добивање на мислењето од Министерството за информатичко општество и администрација: | *Се наведува датумот на добивање на мислењето од Министерството за информатичко општество и администрација* |
| Рок за доставување на предлогот на закон до Генералниот секретаријат | *Се наведува датумот/рокот на доставување на предлогот на закон до Генералниот секретаријат* |

**1. Опис на состојбите во областа и дефинирање на проблемот**

*1.1 Опис на состојбите*

*(Се дава опис на состојбите во областа вклучувајќи ја и важечката регулатива во областа или други поврзани области, како и други програми/проекти на Владата на Република Северна Македонија кои се спроведуваат)*

*1.2 Причини за проблемите кои се предмет на разгледување*

*(Се објаснуваат причините за проблемите кои се предмет на разгледување (не само симптомите))*

**2. Цели на предлог регулативата**

*(Се наведуваат очекуваните/посакуваните цели и ефекти кои предлог регулативата треба да ги постигне)*

**3. Можни решенија (опции)**

*3.1 Опис на решението „не прави ништо“*

*(Се објаснува состојбата „не прави ништо“, односно се дава опис на последиците доколку Владата на Република Северна Македонија не интервенира со предлогот на закон или друга мерка)*

*3.2 Опис на можните решенија (опции) за решавање на проблемот*

*(Се наведуваат можните решенија (опции) за решавање на проблемот кои биле разгледувани во текот на процесот на ПВР. Притоа, се наведува содржината на опциите и начинот на спроведување на можните решенија, односно преку усвојување на нов закон, изменување и дополнување на закон (регулаторни мерки); спроведување на обуки, кампањи и слични активности (нерегулаторни мерки) или комбинација на мерки (регулаторни и нерегулаторни)).*

**4. Проценка на влијанијата на регулативата**

*Се дава детален опис на позитивните и негативните влијанија кои можат да произлезат од секоја од опциите и тоа за:*

* 1. *Економски влијанија*

*(Се опишуваат придобивките и трошоците за економијата во областа, вработувањето и конкурентноста. Особено треба да се опишат влијанијата за малите и средните претпријатија, економските субјекти, потрошувачите, домаќинствата и др.)*

* 1. *Фискални влијанија*

*(Се опишуваат трошоците и добивката за буџетот, преглед на иницијалните и проектираните трошоци, како и информација за тоа дали се обезбедени средства во буџетот (се дава резиме од Образецот за фискалните влијанија) )*

* 1. *Социјални влијанија*

*(Се опишуваат влијанијата врз намалување на сиромаштијата, заштита и унапредување на здравјето, заштита и унапредување на човековите права и родовата еднаквост, заштита на ранливите групи и обесправените и др.)*

* 1. *Влијанија врз животната средина*

*(Се опишуваат влијанијата врз квалитетот на воздухот, водата, почвата, ефект на стаклена градина, бучава, био-диверзитет и др. Се дава опис како влијанијата врз животната средина ќе влијаат директно или индиректно врз здравјето на луѓето.)*

* 1. *Административни влијанија и трошоци –*

*а) трошоци за спроведување*

*(Се наведуваат трошоците за спроведување на предлогот на закон – формирање на нови институции/органи или проширување на надлежности и организација на постојни органи, потребни човечки ресурси и нивна обука, инвестиции (канцелариски простор), потребен надзор, опрема и др.)*

*б) трошоци за почитување на регулативата*

*(Се наведуваат трошоците за почитување на регулативата - воведување на нови административни оптоварувања, формалности и трошоци (лиценци, дозволи, информации, стандарди) за правните и/или физичките лица и како тоа ќе се одрази врз конкурентноста)*

**5. Консултации**

*5.1 Засегнати страни и начин на вклучување*

*(Се наведуваат засегнатите страни кои биле консултирани во текот на процесот и начините на нивно консултирање/вклучување)*

*5.2 Преглед на добиените и вградените мислења*

*(Се дава преглед на добиените мислења со акцент на оние прашања кои предизвикале особен интерес или загриженост кај засегнатите страни. Наведете кои мислења биле земени предвид)*

*5.3 Мислењата кои не биле земени предвид и зошто*

*(Се наведуваат мислењата кои не биле земени предвид и со образложение за причините за тоа)*

**6. Заклучоци и препорачано решение**

*6.1 Споредбен преглед на позитивните и негативните влијанија на можните решенија (опции)*

*(Се дава споредбен опис на позитивните и негативните страни или влијанија на можните решенија (опции))*

*6.2 Ризици во спроведувањето и примената на секое од можните решенија (опции)*

*(Се опишуваат ризиците во спроведувањето и примената на секое од можните решенија (опции))*

*6.3 Препорачано решение со образложение*

*(Се опишува препорачаното решение со образложение зошто се препорачува)*

**7. Спроведување на препорачаното решение**

*7.1 Потреба од менување на закони и подзаконска регулатива во областа или други сродни области*

*(Се наведува дали препорачаното решение ќе предизвика потреба од менување на закони и подзаконска регулатива во областа или други сродни области)*

*7.2 Потребни подзаконски акти и рок за нивно донесување*

*(Се наведува дали и кои подзаконски акти треба да се донесат и предложениот рок за нивно донесување)*

*7.3 Органи на државната управа, државни органи и други органи надлежни за спроведување*

*(Се наведуваат органите на државната управа, државни органи и други органи кои ќе бидат надлежни за спроведувањето)*

*7.4 Активности за обезбедување на ефикасно спроведување на предлогот на закон*

*(Се наведуваат активностите (нерегулаторни мерки) кои ќе бидат преземени со цел обезбедување на ефикасно спроведување на предлогот на закон (обуки, советувања, кампањи и сл.))*

**8. Следење и евалуација**

*8.1 Начин на следење на спроведувањето*

*(Се опишува накратко како ќе се следи спроведувањето и постигнувањето на ефектите од регулативата и кои органи на државната управа ќе бидат вклучени во процесот на следење)*

*8.2 Евалуација на ефектите од предлогот на закон и рокови*

*(Се опишува накратко како ќе се врши евалуација на ефектите од регулативата и на кој временски период)*

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум: \_\_\_\_\_\_\_\_\_\_\_\_\_ ..................................................**

**потпис на државен секретар**

*(Државниот секретар ја потпишува изјавата во нацрт Извештајот пред надлежното министерство да го достави нацрт Извештајот за ПВР до Министерството за информатичко општество и администрација за мислење.*

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:\_\_\_\_\_\_\_\_\_\_\_\_ ...........................................**

**потпис на министерот**

*(Министерот на ресорното министерство ја потпишува изјавата во предлог Извештајот пред надлежното министерство да го достави предлог Извештајот до Генералниот секретаријат на Владата на Република Северна Македонија).*